kk ru ro ba kk ru kk kk kk kk kk kk kk kk kk de kk kk de kk bg kk de kk kk de kk kk kk de kk kk de kk kk kk kk kk kk kk kk kk kk ru kk kk kk tt kk kk en pt kk ru kk kk kk kk kk kk kk kk kk kk kk kk kk kk kk kk kk kk kk kk kk kk kk ru ja kk ru bg kk de kk kk
Жайылымды көлдете суару жұмысы жүзеге аспақшы
Латын әліпбиіне көшу –бәсекелестік ортаға еркін ену
Күні: 31.10.2017, 256 рет оқылды
«Заманның өзгергенін сезбеудің  өзі – надандық» деп Сұлтанмахмұт Торайғыров айтпақшы, бәсекелестік ортаға еркін  енудің, ақпараттың   айдынында, әлемдік өркениеттің көшінде ойып тұрып орын алудың кезекті белесі  латын әліпбиіне көшу екендігін өзгерген, түлеген, жаңарған өмірдің өзі талап етуде. Бүгін   Ардагерлер үйінде ҚР Президенті  Н.Назарбаевтың  «Қазақ тілі  әліпбиін кириллицадан  латын графикасына көшіру туралы» Жарлығына қатысты  дөңгелек үстел оздырылды. Аудандық ішкі саясат бөлімінің басшысы Жанар Қошанова, Қазақ КСР халық ағарту  ісінің озық қызметкері, зейнеткер  Қабаш Жүнісов, еңбек ардагерлері  Елеусін  Зейнуллин, Мұса Айтқалиев, Бати Марданұлы, «Шұғыла» қоғамдық саяси газетінің директор-редакторы  Ахмедияр Батырханов, Жәнібек колледжінің  студенті  Бақытжан Әміровтер  латын әліпбиіне көшуді көтерген Елбасының бастамасын  қолдауымыздың өзі өмірдің сұранысы мен қоғамның тілегінен туындап отырғандығын айтып, өз пікірлерімен бөлісті.
Бес тұрғын 26 миллион теңге несие алды
Күні: 31.10.2017, 252 рет оқылды
Жәнібек аудандық жұмыспен қамту орталығының директоры Нұрпейіс Елемесовтың бізге берген мәліметіне сәйкес «2017-2021 жылдарға арналған нәтижелі жұмыспен қамтуды және жаппай кәсіпкерлікті дамыту» бағдарламасының 2-ші бағыты «Жаппай кәсіпкерлікті дамыту» шеңберінде  «Игілік» бағдарламасы бойынша «Ауыл шаруашылығын қаржылай қолдау қоры» АҚ БҚ филиалы арқылы 5 адам мал шаруашылығын дамытуға 26 миллион теңге несие алған. Атап айтқанда, Күйгенкөл, Қамысты, Жақсыбай ауылдарының тұрғындары Света Сатанова, Ербол Оспанов, Мұхтар Бауединов 6 миллион теңге несие алса, Жәнібек және Қамысты ауылдарының тұрғындары Ержан Сәрсенғалиев пен Мәрзия Өтеғалиева 4 миллион теңге несиеге ие болған.
Дзюдо күресінен жеңіспен оралды
Күні: 30.10.2017, 218 рет оқылды
Орал қаласында 24-27 қазан күндері дзюдо күресінен КСРО спорт шебері, ҚР құрметті спорт қайраткері, ҚР еңбек сіңірген жаттықтырушысы Бердіғали Төлегеновтың жүлдесіне  арналған дзюдо күресінен  2003-2004, 2005-2006  және 2007-2008 жылы туған  кіші  жасөспірімдер арасында Батыс Қазақстан облысының ІІ ашық турнирі өткен болатын. Додаға  Астана қаласы, Атырау қаласы, Маңғыстау облысы мен аудандарымыздан 600-ден астам жасөспірім балуан қатысқан. Аталмыш турнирге жаттықтырушы Сырым Байсовтың шәкірттері , жас палуандар бақ сынап, нәтижесінде Ғани Еркеғұлов 3- орын, Дарын Асқаров  2-орын, Айдар Есболатов 1-орын иемденді. Палуандарымыздың жауырындары жерге тимей, жеңіс тұғырына көтеріле берсін!
Төрт түлік таңбаланып, сырғалануда
Күні: 30.10.2017, 150 рет оқылды
Жәнібек аудандық ветеринариялық станциясы МКК директоры Біржан Ғұбашевтың  айтуынша, биылғы он айда аудан бойынша 11029 бұзау, 17869 қозы-лақ сырғаланып,  бірдейлендіруден өткен. Сол сияқты 1804 құлын таңбаланып, 31 бота сырғаланған. Ағымдағы жылы, сондай-ақ иесіз иттер мен мысықтарды аулап жоюға аудандық бюджеттен 1 миллион теңге қаралған. -Күні бүгін аудандық ветеринарлық станциясының жұмыстануымен 613  бұралқы ит, мысықтар  ауланып, жойылды. Әр ауылдық округке ауыл әкімдерінің келісімімен 2-3 рет арнайы барып, ветеринарлық-профилактикалық іс шаралар жүргізілді,-дейді аталған кәсіпорын директоры өз сөзінде.
Күні: 27.10.2017, 184 рет оқылды
Жәнібек аудандық «Шұғыла» газеті редакциясының қызметкерлері қайырымдылық айлығына байланысты мекемеде ұзақ жыл хатшы-машинистка болып істеген еңбек ардагері Әсима Есетованың шаңырағында болып, апайдың аман-саулығын сұрасып, хал-жағдайымен танысты. Өздері ала келген азын-шоғын сый-сияпаттарын табыстап, ұл-қыздары мен немере-жиендерінің ортасында аман-есен отыруына тілектестіктерін білдірді. Өз кезегінде Әсима апай өзін ұмытпай, елеп-ескеріп келген газет қызметкерлеріне ризашылығын білдіріп, еңбектеріне толайым табыс тіледі.
Ауыл шаруашылығына арналған семинар
Күні: 27.10.2017, 313 рет оқылды
Бүгін  Жәнібек  колледжінде   Жәңгір  хан атындағы  Батыс Қазақстан аграрлық-техникалық университетінің  доценті  Айгүл  Казамбаева,  ауыл шаруашылығы кооперация  бөлімінің басқарма басшысының орынбасары Нұрболат Макашев, БҚО ауыл шаруашылығы басқармасы басшысының орынбасары  Сатқан  Өмірзақов  арнайы  келіп, ауыл әкімдеріне, аудандық ауыл шаруашылығы бөлімінің мамандарына, аудандық кәсіпкерлік бөлімінің мамандарына,  шаруалар мен шаруа қожалығы иелеріне, ауыл шаруашылығы кооперативтерін басқару негіздері мен артықшылықтары жөнінде семинар-кеңес өткізді. Семинарды өткізу мақсатымен келген  өкілдер жеке-жеке ауыл шаруашылық кооперативтерін құру, несиелеу және субсидиялау мәселелері жөнінде кеңінен мағлұматтар берді.  Шаруалар мен шаруа қожалығы иелері айналысып жатқан кәсіптері хақында көкейлеріндегі сұрақтарды қойып, тұшымды  жауаптарын алды. Семинар соңында қатысушыларға арнайы сертификаттар берілді.
«Еңбек адамына құрмет – баршамызға міндет»
Күні: 27.10.2017, 236 рет оқылды
Адамның  арманы мен көздеген мақсатына  еңбектенудің арқасында қол  жеткізетіні белгілі. Елдің өркендеуіне ауыл шаруашылығы саласы қызметкерлерінің де қосқан үлесі орасан десек, қараша айында аталып өтілетін  олардың төл мерекесі қарсаңында Күйгенкөл ауылдық округі әкімі аппаратының ұйымдастыруымен кәсіпкерлер, шаруа қожалықтарының жетекшілері, қоғамдық кеңес басшылары, мекеме қызметкерлерінің қатысуымен «Еңбек адамына құрмет – баршамызға міндет» тақырыбында сыр-сұхбат кеші ұйымдастырылды. Күйгенкөл модельді ауылдық кітапханасының меңгерушісі Жанар Еслямова  кештің шымылдығын ашып,  сөз кезегін ауыл әкімі Әлия Оспановаға жолдады.  Қонақтар  өз кәсібін ашу жолындағы  қиын да қызықты жайттарды еске алып,  көрермендер тарапынан қойылған сұрақтарға  тұшымды жауап беріп, Елбасы  Н.Назарбаевтың  «Болашаққа бағдар: рухани жаңғыру» атты бағдарламалық мақаласы аясында  туған ауылын көркейту, түлету  бағытында қандай жұмыстар атқаруға болады деген  сауалға  өз ойлары мен ұсыныстарын  білдірді. Кеш барысында мәдениет үйінің қызметкері  Әсем Ғайнуллина  Ш.Қалдаяқовтың әндерін тамылжыта орындады.
Жәнібекте мал-дәрігерлік шаралар жоспарға сай жүргізілуде
Күні: 27.10.2017, 146 рет оқылды
Жәнібек аудандық ветеринариялық станциясы МКК директоры Біржан Ғұбашевтың бізге берген мәліметіне сәйкес үстіміздегі жылы ветеринариялық-профилактикалық іс шараларды жүргізуге бюджеттен 52 миллион 798 мың теңге қарастырылған. Бұл қаржының жоспарға сай он айда 43 миллион 031 мың теңгесі толық игерілген. Он айдың ішінде сібір жарасына, құтыруға, пастерелезге, қарасан және брадзот індеттеріне қарсы вакцинациялау жұмыстары жоспарға сәйкес орындалған.Сондай-ақ диагностикалық шаралар нәтижесінде бруцеллез ауруына 20 қазанға 42337 бас ірі қара мал зерттеліп, жоспардың 105 пайызын құрап, соның ішінде 822 бас мал оң нәтиже көрсеткен.             -Бруцеллезге оң нәтиже көрсеткен ірі қара малы Жаңақала ауданындағы ет комбинатына меморандум негізінде тапсырылуда. Мал иесі өзі қаласа Орал қаласына да тапсыруға болады.  Сондай-ақ ұсақ мал бруцеллезіне 88541 бас зерттеліп, соның ішінде 43-і  оң нәтиже көрсетіп, барлығы да етке өткізілді. Бруцеллезге шалдыққан мал иелерінің қора-қопсылары дизенфекцияланды,-дейді аталған кәсіпорын директоры.
Мемлекеттік қызметке түсу тәртібі
Күні: 26.10.2017, 463 рет оқылды
Аудандық жұмыспен қамту және әлеуметтік бағдарламалар бөлімінде мемлекеттік қызметке түсу тәртібі туралы   ҚР мемлекеттік қызмет істері  және сыбайлас жемқорлыққа қарсы іс-қимыл агенттігінің БҚО бойынша департаментінің мемлекеттік қызмет басқармасының бас маманы Нұрдәулет Ильясов бөлім басшыларымен, қызметкерлерімен және жас мамандармен кездесіп, мемлекеттік қызметке өту үшін тапсырылатын тестілеу бағдарламалары жөнінде айтты.  Кездесуде Нұрдәулет Теміржанұлы жас мамандарға тестілеу бағдарламаларының  түрлерін, тапсыру барысын егжей-тегжейлі түсіндірді.Сонымен қатар жас мамандар мен қызметкерлер тарапынан қойылған сұрақтарға тұшымды жауап берді.
Ақпараттық жүйе хақында сөз болды
Күні: 26.10.2017, 316 рет оқылды
Жәнібек ауданы әкімдігінде «Е-қызмет» ықпалдастырылған ақпараттық жүйесі жұмысының жәйі туралы ҚР мемлекеттік қызмет істері және сыбайлас жемқорлыққа қарсы іс қимыл агенттігінің БҚО бойынша департаментінің мемлекеттік қызмет басқармасының бас маманы Нұрдәулет Ильясов аудандық дербес бөлімдердің басшы, қызметкерлерімен кездесу өткізді. Кездесуде аталған басқарманың бас маманы 2015 жылы ҚР Мемлекеттік қызмет істері және сыбайлас жемқорлыққа қарсы іс-қимыл агенттігінің БҚО бойынша департаменті «Ақпараттық Қазақстан-2020» мемлекеттік бағдарламасы шеңберінде  «Е-қызмет» персоналды басқарудың ықпалдастырылған ақпараттық жүйесін енгізгенін, қазір бұл жүйе барлық аудан әкімдігі аппараттарында, дербес бөлімдерде жұмыс істеп тұрғандығын айта келіп, алайда байланыстың төмендігінен іс-қағаздарын жүргізу ісі орындалмай, рейтинг бойынша кейбір аудандардың соңғы орындарда қалып қоятынын мәлім етті. Кездесу барысында ол аталған ақпараттық жүйе қызметінде қордаланған мәселелер жөнінде жиынға қатысушылар тарапынан қойылған сауалдарға жауап беріп, бұл түйіндер хақында жазбаша ұсыныстарын жолдауды сұрады. Жиынды аудан әкімі аппараты басшысының міндетін атқарушы Асхат Молдағалиев қорытындылады.
БҚО, Орал қаласы, Мұхит көшесі, 57/1
Copyright © 2015 Шұғыла
Ақпаратты көшіргенде немесе дәйектеме келтiргенде «shugula.kz» порталына сiлтеме жасауыңыз міндетті